Diari Oficial de la Generalitat Valenciana


Sumari del DOGV 5756, del 06-05-2008 (2008/5060)

RESOLUCIÓ de 22 d'abril de 2008, del director general de Relacions amb Les Corts i Secretariat del Consell, de la Conselleria de Presidència, per la qual es disposa la publicació del conveni específic de col·laboració entre l'administració General de l'Estat, a través de l'Institut Carlos III, i la Generalitat en el Programa d'Estabilització d'Investigadors i de Tècnis de Suport a la Investigació i d'Intensificació de l'Activitat Investigadora en el Sistema Nacional de Salut (programa I3SNS).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5756

Data del DOGV
:   06-05-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/5060


Data del document
:   22-04-2008

Organisme emissor
:   Conselleria de Presidència

Tipus de document
:   Resolució

Anàlisi jurídica

 Descriptors 

:   * Conselleria Sanitat
    * investigació mèdica
    * personal d'investigació
    * administració central
    * establiment hospitalari
    * cooperació administrativa
    * contracte de treball

RESOLUCIÓ de 22 d'abril de 2008, del director general de Relacions amb Les Corts i Secretariat del Consell, de la Conselleria de Presidència, per la qual es disposa la publicació del conveni específic de col·laboració entre l'administració General de l'Estat, a través de l'Institut Carlos III, i la Generalitat en el Programa d'Estabilització d'Investigadors i de Tècnis de Suport a la Investigació i d'Intensificació de l'Activitat Investigadora en el Sistema Nacional de Salut (programa I3SNS). [2008/5060]  
L'Administració General de l'Estat, a través de l'Institut Carlos III, i la Generalitat han subscrit, després de la tramitació prèvia reglamentària, el 26 de desembre de 2007, el conveni específic de col·laboració en el Programa d'Estabilització d'Investigadors i de Tècnis de Suport a la Investigació i d'Intensificació de l'Activitat Investigadora en el Sistema Nacional de Salut (programa I3SNS).  
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Comunitat Valenciana l'esmentat conveni, que ha quedat en el Registre de Convenis de la Generalitat amb el número 0538/2008, i que figura com a annex d'esta resolució.  
Valencia, 22 d'abril de 2008.-El director general de Relacions amb Les Corts i Secretariat del Consell: Ángel Mompó Romero.  
Conveni específic de col·laboració entre l'administració General de l'Estat, a través de l'Institut de Salut Carles III, i la Generalitat Valenciana en el programa d'estabilització d'investigadors i de tècnics de suport i d'intensificació de l'activitat investigadora en el Sistema Nacional de Salut (I3SNS)  
Madrid, 26 de desembre de 2007  
Intervenen  
D'una part, l'Institut de Salut Carles III, organisme autònom adscrit al Ministeri de Sanitat i Consum, amb CIF I-9362581-Z i seu a Madrid (CP 28082), carrer Sinesio Delgado 4 i, en nom seu i representació, la seua directora, Flora de Pablo Dávila, segons el nomenament pel Reial Decret 1187/2007, de 10 de setembre, i fent ús de les competències atribuïdes pel Reial Decret 1555/2004, de 25 de juny, pel qual es desplega l'estructura orgànica bàsica del Ministeri de Sanitat i Consum i el Reial Decret 375/2001, pel qual s'aprova l'Estatut de l'Institut de Salut Carles III, modificat pel Reial Decret 590/2005.  
D'una altra part, la Generalitat Valenciana i en nom seu i representació Manuel Cervera Taulet, conseller de Sanitat de la Generalitat Valenciana, nomenat per Decret 8/2007, de 28 de juny (DOCV número 5.545, de 29 de juny), d'acord amb el que preveuen els articles 17.F i 28 de la Llei 12/2007, de la Generalitat, i amb l'article 54 bis, del text refós de la Llei de la Hisenda Pública de la Generalitat Valenciana.  
Ambdues parts es reconeixen recíprocament la capacitat per a la firma d'este conveni i, per este motiu,  
EXPOSEN  
1. Que correspon a l'Estat, segons que establix l'article 149.1.15 de la Constitució, la competència exclusiva sobre el foment i coordinació general de la investigació científica i tècnica.   
2. Que el títol VIII de la Llei 14/2007, de 3 de juliol, d'Investigació Biomèdica, sobre la promoció i la coordinació de la investigació biomèdica en el Sistema Nacional de Salut, establix que en la Iniciativa sectorial d'Investigació en Salut integrada en el Pla d'Investigació, Desenrotllament i Innovació Tecnològica el Ministeri de Sanitat i Consum tindrà en compte les propostes presentades per les comunitats autònomes per a l'establiment de les àrees prioritàries, d'acord amb les necessitats de salut de la població i els objectius de millora en els servicis sanitaris i de salut pública.  
Que l'apartat segon de l'article 83 de la Llei 14/2007 establix que: "L'Institut de Salut Carles III contribuirà a la vertebració de la Investigació en el Sistema Nacional de Salut en els termes que preveu l'article 48 de la Llei 16/2003, de 28 de maig, de Cohesió i Qualitat del Sistema Nacional de Salut i fomentarà i coordinarà la investigació en biomedicina per mitjà de la realització d'investigació bàsica aplicada, l'impuls de la investigació epidemiològica i en salut pública, acreditació i prospectiva científica i tècnica, control sanitari, assessorament cientificotècnic i formació i educació sanitària en biomedicina".  
3. Que en compliment dels articles 44.2 i 149.1.15 de la Constitució, la Llei 13/1986, de 14 d'abril, de Foment i Coordinació General de la Investigació Científica i Tècnica, establix en la disposició transitòria tercera que "el Fons d'Investigacions Sanitàries de la Seguretat Social es destinarà a finançar programes sectorials elaborats i gestionats pel Ministeri de Sanitat i Consum, i podrà, així mateix, contribuir al finançament de programes nacionals o sectorials d'interés per a la política sanitària".  
4. Que el Pla Nacional d'I+D+I, preveu que les accions de cooperació i coordinació entre l'administració General de l'Estat i les comunitats autònomes es basaran, entre altres principis, en l'establiment de convenis de caràcter voluntari.  
5. Que correspon a la Generalitat Valenciana promoure la investigació per raó de l'article 49.7 de l'Estatut d'Autonomia, sense perjuí del que disposa la Constitució Espanyola en l'article 149, apartat 1, punt 15. En la Generalitat Valenciana, la promoció de la investigació biomèdica i sanitària és competència de la conselleria de Sanitat, per raó de les competències que en la dita matèria li conferix el Decret 92/2007, de 6 de juliol, pel qual s'establix l'estructura bàsica de la Presidència i de les conselleries de la Generalitat.  
6. Que per Resolució de 2 de març de 2007, de l'Institut de Salut Carles III, s'ha establit el Programa d'Estabilització d'Investigadors i de Tècnics de Suport a la Investigació i d'Intensificació de l'Activitat Investigadora en el Sistema Nacional de Salut (d'ara en avant Programa I3SNS), en compliment dels compromisos adquirits en la III Conferència de Presidents celebrada l'11 de gener de 2007.  
7. Que el Programa I3SNS té els objectius següents:   
a) Fomentar la incorporació estable dels investigadors de les institucions del Sistema Nacional de Salut contractats a través del Programa de Recursos Humans i Difusió de la Investigació de l'Institut de Salut Carles III (Contractes d'Investigadors de l'Institut de Salut Carles III).  
b) Incentivar la incorporació al Sistema Nacional de Salut d'investigadors amb alt potencial investigador en grups emergents i consolidats.  
c) Incentivar la incorporació estable al Sistema Nacional de Salut de tècnics de suport a la investigació contractats a través del programa de Recursos Humans i Difusió de la Investigació de l'Institut de Salut Carles III (contractes de suport a la investigació de l'Institut de Salut Carles III).  
d) Promoure la intensificació de l'activitat investigadora del personal assistencial de les institucions del Sistema Nacional de Salut que realitza activitat assistencial, i contribuir així a incrementar el nombre i la qualitat dels investigadors i dels grups d'investigació.  
8. Que, per a la consecució d'estos objectius, el Programa es desplegarà per mitjà de la concessió d'ajudes gestionades per les comunitats autònomes a les institucions sanitàries del Sistema Nacional de Salut per mitjà de tres línies d'actuació complementàries: la línia d'incorporació estable d'investigadors, la d'incorporació estable de tècnics de suport a la investigació i la línia d'intensificació.  
9. Que, per a l'exercici d'activitats relacionades amb l'objecte del conveni, la comunitat autònoma podrà designar a entitats públiques o privades del seu àmbit territorial.  
I que, per tot el que s'ha dit, les parts firmants, amb l'autorització prèvia de la Comissió Delegada del Govern per a Política Autonòmica, subscriuen el present conveni, d'acord amb les següents  
CLÀUSULES  
Primera. Objecte del conveni  
Constituïx l'objecte del present Conveni concretar les actuacions de l'Institut de Salut Carles III i la Generalitat Valenciana en relació amb el Programa I3SNS, a què es referix la resolució de 2 de març de 2007, per la qual s'establix el Programa d'Estabilització d'Investigadors i de Tècnics de Suport a la Investigació i d'Intensificació de l'Activitat Investigadora en el Sistema Nacional de Salut (BOE 23 de març de 2007).   
Per al seguiment i avaluació del conveni es constituïx una comissió mixta entre les parts que ho subscriuen, amb la composició i funcions que s'expressen en la clàusula tercera.  
Segona. Descripció de les actuacions.  
Les actuacions que es faran són les següents:  
1. Línia d'incorporació estable d'investigadors.  
1.1. Contractar de forma estable als investigadors del Sistema Nacional de Salut del Programa de RRHH i Difusió de la Investigació de l'ISCIII que complisquen els requisits d'elegibilitat establits en el punt seté.1 de la Resolució de 2 de març de 2007, per la qual s'establix el Programa I3SNS (BOE de 23 de març de 2007), d'acord amb els termes següents:  
a) Cada contracte derivat de la línia d'incorporació estable d'investigadors tindrà uns costos salarials no inferiors a 52.000, 46.000 i 40.000 euros bruts anuals, incloent en esta quantia les quotes patronals de la Seguretat Social, segons es tracte, respectivament, de contractes per a investigadors del nivell especificat en els punts 2.a), 2.b) o 2.c) de la Resolució de 2 de març de 2007, abans citada.   
b) L'Institut de Salut Carles III aportarà per cada contracte estable d'investigadors una ajuda de 20.000 euros per al primer any, 16.000 euros per al segon, 12.000 euros per al tercer, 8.000 euros per al quart i 4.000 euros per al cinqué. L'ajuda per al quart i cinqué any del contracte es transferirà a la Generalitat Valenciana en el mateix exercici pressupostari d'acord amb el que s'estipula. Així mateix, abonarà mentres dure el cofinançament del Programa, el 100% de la diferència des de 40.000 euros fins als 52.000 i 46.000 euros que puguen correspondre als contractes subscrits amb els candidats dels nivells 2.a) i 2.b) abans citats.  
Amb independència d'allò que s'ha assenyalat en els apartats anteriors, la quantitat que, d'acord amb el que establix l'apartat a) anterior siga procedent, podrà ser millorada per la Generalitat Valenciana, que assumirà en la seua totalitat esta millora i les actualitzacions que, si és el cas, es produïsquen respecte a esta quantia durant tota la vigència del conveni.  
La part finançada per l'ISCIII podrà ser actualitzada d'acord amb el percentatge de pujada que s'aplique cada any al personal funcionari i/o estatutari en els Pressupostos Generals de l'Estat, sempre que les disponibilitats pressupostàries ho permeten.1.2 Finançar els contractes estables d'investigadors del Sistema Nacional de Salut subscrits a l'empara de la Resolució de 29 de juliol de 2005, de l'ISCIII (I2SNS) en les condicions assenyalades en les lletres a), c) i d) de l'apartat anterior, procedint a la Resolució del Conveni anterior, d'acord amb el que establix l'apartat quinzé de la Resolució de 2 de març de 2007. L'aportació de l'ISCIII serà la que corresponga a l'anualitat del contracte estable que s'estiga disfrutant segons el finançament decreixent assenyalada en la lletra b) de l'apartat anterior, a la qual cosa s'afegirà mentres dure el cofinançament del Programa, el 100% de la diferència des de 40.000 euros fins als 52.000 o 46.000 euros que puguen correspondre als contractes subscrits amb els candidats dels nivells 2.a) i 2.b) ja citats.  
2. Línia d'incorporació estable de tècnics de suport a la investigació.  
Contractar de forma estable als tècnics de suport a la investigació (titulats superiors, de grau mitjà o tècnics especialistes de formació professional) contractats a través del Programa de RRHH i Difusió de la Investigació de l'ISCIII que complisquen els requisits d'elegibilitat establits en el punt sèptim.3 de la Resolució de 2 de març de 2007, per la qual s'establix el Programa I3SNS (BOE de 23 de març de 2007), d'acord amb els termes següents:   
a) Cada contracte derivat de la línia d'incorporació estable de tècnics de suport a la investigació tindrà uns costos salarials no inferiors a 34.000, 25.000 i 20.000 euros bruts anuals, incloent en esta quantia les quotes patronals de la Seguretat Social, segons es tracte de tècnics superiors, de tècnics de grau mitjà o tècnics de FP, respectivament.   
b) L'Institut de Salut Carles III aportarà una ajuda anual de 15.000 euros per cada contracte estable de tècnics de suport superiors i de 10.000 euros a l'any per cada contracte estable de tècnics de suport de grau mitjà o de tècnic de FP durant tota la duració del programa.   
c) Amb independència d'allò que s'ha assenyalat en els apartats anteriors, la quantitat que, d'acord amb el que establix l'apartat a) anterior siga procedent, pot ser millorada per la Generalitat Valenciana que assumirà en la seua totalitat esta millora i les actualitzacions que, si és el cas, es produïsquen respecte a esta quantia durant tota la vigència del conveni.  
d) La part finançada per l'ISCIII pot ser actualitzada d'acord amb el percentatge de pujada que s'aplique cada any al personal funcionari i/o estatutari en els Pressupostos Generals de l'Estat, sempre que les disponibilitats pressupostàries ho permeten.  
3. Línia d'intensificació.  
Les aportacions econòmiques que s'efectuen per part de l'Institut de Salut Carles III es destinaran a la contractació i retribucions del personal que assumisca la labor assistencial corresponent als professionals que es concentren en la investigació.  
S'establix una aportació de 30.000 euros per al personal facultatiu i de 15.000 euros per al personal d'infermeria per cada investigador o investigadora que tinga dedicació intensiva, la qual cosa correspon a un lliurament del 50% del seu temps assistencial.   
La Generalitat Valenciana proporcionarà l'espai físic, així com les infraestructures científiques, tecnològiques i de gestió que siguen necessàries per a la millor consecució dels fins científics de l'investigador amb dedicació intensiva.  
Així mateix, la Generalitat Valenciana adquirix el compromís de fer les modificacions normatives que els permeten:  
a) Establir un sistema de vinculació estable de caràcter laboral per als investigadors que es dediquen a temps complet a la investigació en les institucions de tal caràcter dins del Sistema Nacional de Salut.  
b) Promoure la figura del personal assistencial-investigador en el Sistema Nacional de Salut, que incloga les accions següents: i) Ponderar, en almenys un 20% els mèrits d'investigació als efectes previstos en l'article 31.4 de la Llei 55/2003, de 16 de desembre, de l'Estatut Marc del personal estatutari dels Servicis de Salut, referent al barem d'accés a les places del Sistema Nacional de Salut; ii) Considerar el programa de formació en investigació per a professionals sanitaris que hagen finalitzat la Formació Sanitària Especialitzada com a temps treballat a l'efecte d'experiència professional, que compute en el barem d'accés a places del Sistema Nacional de Salut i iii) Conferir en el barem de mèrits de provisió de places una puntuació addicional de 2 punts al programa de formació en investigació per a professionals sanitaris que hagen finalitzat la Formació Sanitària Especialitzada.  
Tercera. Comissió de Seguiment i Avaluació del Programa.  
1. D'acord amb el que establix l'apartat tretzé de la Resolució de 2 de març de 2007, es constituïx una Comissió de Seguiment i Avaluació integrada per:  
En representació de l'Institut de Salut Carles III:  
La directora de l'Institut de Salut Carles III, o la persona que hi delegue, que ostentarà la presidència.   
El subdirector General d'Avaluació i Foment de la Investigació, o persona que hi delegue.  
Un funcionari de l'Institut de Salut Carles III que serà nomenat per la seua directora.  
En representació de la Generalitat Valenciana: tres representants seus que es designaran oportunament.  
2. A la dita Comissió li correspondran les funcions següents d'acord amb el punt tretzé.2 de la resolució de 2 de març de 2007:  
a) Elaborar propostes de millora en el desplegament i compliment dels compromisos establits en els respectius convenis de col·laboració, per a la millor coordinació entre les entitats participants.  
b) Resoldre els dubtes d'interpretació i les discrepàncies que puguen sorgir durant l'execució del programa.  
c) Aprovar un informe anual de seguiment i avaluació del programa.  
d) Les restants funcions que els atribuïsca la normativa vigent o que els siguen encomanades per la Subdirecció General de Foment i Avaluació de la Investigació.  
I a més les següents funcions específiques :  
a) La coordinació de les actuacions a desenrotllar per al compliment del que establix el present conveni.  
b) Proposar, a la vista dels resultats de l'avaluació dels candidats presentats per la Generalitat Valenciana, la quantia exacta de l'aportació econòmica d'ambdues parts, en cada anualitat de les de vigència del conveni, en funció del que establix la clàusula segona.  
c) Proposar la destinació concreta dels fons disponibles en cada una de les anualitats en què el conveni està vigent, relacionant els seleccionats en cada línia del programa i l'àmbit d'investigació en què, si és el cas, hagen de desplegar la seua activitat.La proposta concreta expressada en les lletres b) i c) d'este apartat es consignarà en una memòria anual que, una vegada aprovada per l'ISCIII, determinarà la transferència del crèdit corresponent a la Generalitat Valenciana.  
La comunitat autònoma haurà de comunicar, de manera fefaent, als candidats que resulten seleccionats, la concessió d'estes ajudes en els termes que s'establixen en les memòries corresponents durant tots els anys de vigència del present conveni  
3. La comissió es reunirà al llarg de la vigència del conveni en sessió ordinària almenys una vegada a l'any i en sessió extraordinària sempre que ho requerisca l'assumpte a tractar, a sol·licitud d'una de les parts. Quan no siga possible reunir la comissió, les decisions podran ser adoptades, per mitjà d'alguna de les fórmules següents:  
a) En reunions via teleconferència o videoconferència.  
b) Sense votació, si hi ha consentiment firmat.  
Les decisions de la comissió s'adoptaran per consens i, quan este no siga possible, per majoria. El president disposa de vot de qualitat. De totes les sessions celebrades se n'alçarà acta .  
Quarta. Aportacions econòmiques.  
1. L'Institut de Salut Carles III aportarà a la Generalitat Valenciana les quantitats que procedisquen d'acord amb allò que s'ha estipulat per al finançament del Programa I3SNS a càrrec de l'aplicació pressupostària 02.867.359P.661, sempre que les disponibilitats pressupostàries ho permeten, transferint al compte que esta designe la quantitat màxima de 721.000 euros, relativa a l'exercici 2007. Esta quantitat quedarà determinada d'acord amb la proposta que efectue la comissió de seguiment i avaluació d'acord amb el que establix la clàusula tercera.  
2. La quantia anual màxima que aportarà la Generalitat Valenciana per al desenrotllament del Programa I3SNS és de 287.000 euros, a càrrec dels Pressupostos de la Generalitat Valenciana per a l'exercici 2008, que s'imputarà als pressupostos de les diferents entitats gestores de la investigació en la forma que a continuació s'indica:   
121.000 euros a càrrec dels pressupostos de la Fundació per a la Investigació de l'Hospital Clínic Universitari de València, a través de l'aplicació pressupostària 28.14.11.0045.159.14.4, línia de subvenció T5840000 dels Pressupostos de la Generalitat Valenciana per a l'exercici 2008.  
20.000 euros a càrrec dels pressupostos de la Fundació per a la Investigació de l'Hospital Universitari la Fe de la Comunitat Valenciana, a través de l'aplicació pressupostària 89.61.46.0517.732.84.7, línia de subvenció T5840000 dels Pressupostos de la Generalitat Valenciana per a l'exercici 2008.  
40.000 euros a càrrec dels pressupostos de la Fundació de la Comunitat Valenciana per a la Investigació en l'Hospital General Universitari d'Alacant, a través de l'aplicació pressupostària 13.74.47.3280.449.98.5, línia de subvenció T5840000 dels Pressupostos de la Generalitat Valenciana per a l'exercici 2008.   
47.000 euros a càrrec dels pressupostos de la Fundació de la Comunitat Valenciana per a la Investigació Biomèdica, la docència i la cooperació internacional i per al desenrotllament de l'Hospital General Universitari d'Elx, a través de l'aplicació pressupostària 17.91.56.0144.927.22.0, línia de subvenció T5896000 dels Pressupostos de la Generalitat Valenciana per a l'exercici 2008.  
20.000 euros a càrrec dels pressupostos de la Fundació de la Comunitat Valenciana per a la Investigació de l'Hospital Universitari de Sant Joan, a través de l'aplicació pressupostària 61.98.44.4693.529.76.3, línia de subvenció T5840000 dels Pressupostos de la Generalitat Valenciana per a l'exercici 2008.  
19.000 euros a càrrec dels pressupostos de la Fundació de la Comunitat Valenciana Centre d'Investigació Príncep Felip, a través de l'aplicació pressupostària 14.86.35.3294.822.95.0, línia de subvenció T0117000 dels Pressupostos de la Generalitat Valenciana per a l'exercici 2008.  
20.000 euros a càrrec dels pressupostos del Centre Superior d'Investigació en Salut Pública, a través de l'aplicació pressupostària 17.63.43.4881.287.38.1, línia de subvenci ó T5880000 dels Pressupostos de la Generalitat Valenciana per a l'exercici 2008.  
Quinta. Àmbits d'investigació prioritaris.  
Els àmbits d'investigació prioritaris es determinaran per la Comissió d'Avaluació i Seguiment per a cada investigador de la línia d'incorporació estable i d'intensificació, d'acord amb el Pla Nacional d'I+D+I vigent i els objectius de política científica de la Generalitat Valenciana.  
Sexta. Procediment d'avaluació i selecció.  
1. Línia d'incorporació estable d'investigadors:   
a) Els candidats elegibles han d'estar en possessió del grau de doctor i trobar-se en l'últim any o haver finalitzat el programa d'investigadors contractats de l'Institut de Salut Carles III.  
b) La Generalitat Valenciana proposarà a l'Institut de Salut Carles III les candidatures dels investigadors, especificant la línia d'investigació i la Institució on faran el seu treball.  
c) L'avaluació l'ha de fer la Comissió Tècnica d'Avaluació de Recursos Humans de la Subdirecció General d'Avaluació i Foment de la Investigació de l'Institut de Salut Carles III, d'acord amb requisits d'excel·lència en la seua trajectòria científica. A les reunions de la comissió podrà incorporar-se un expert designat per la Generalitat Valenciana.  
d) Els resultats de l'avaluació seran traslladats a la comissió de seguiment i Avaluació que proposarà, a la vista dels resultats, els candidats seleccionables i el nivell que els puga correspondre en funció de la seua trajectòria científica, en els termes establits en l'apartat seté, punt 2 de la Resolució de 2 de març de 2007, de l'Institut de Salut Carles III.  
e) Els candidats seleccionats que s'incorporen al programa regulat per mitjà de la resolució de 2 de març de 2007, de l'Institut de Salut Carles III, hauran de ser contractats de manera indefinida per la Generalitat Valenciana o per l'entitat per ella designada per al desenrotllament de totes o alguna de les activitats previstes en el present conveni o per qualsevol altra entitat gestora de la Investigació vinculada als centres del Sistema Sanitari Públic Valencià. L'Institut de Salut Carles III cofinançarà el seu contracte segons allò que s'ha especificat en la clàusula segona apartat 1.1.  
f) En el cas dels candidats seleccionats amb contracte estable subscrit a l'empara del que establix la Resolució de 29 de juliol de 2005, l'Institut de Salut Carles III cofinançarà el seu contracte amb la Generalitat Valenciana segons que s'ha especificat en la clàusula segona, apartat 1.2.  
2. Línia d'incorporació estable de tècnics de suport a la investigació:  
a) Els candidats elegibles han d'estar en possessió de la titulació acadèmica requerida per a la seua funció i trobar-se almenys en el segon any o haver finalitzat el programa de contractes de suport a la investigació de l'Institut de Salut Carles III.  
b) La Generalitat Valenciana proposarà a l'Institut de Salut Carles III les candidatures dels tècnics de suport a la investigació, amb especificació de la institució on faran el seu treball.  
c) L'avaluació l'ha de fer la Comissió Tècnica d'Avaluació de Recursos Humans de la Subdirecció General d'Avaluació i Foment de la Investigació de l'Institut de Salut Carles III d'acord amb requisits que impliquen una trajectòria de suport a la investigació adequada.  
d) els resultats de l'avaluació es traslladaran a la comissió de seguiment i avaluació que proposarà, en funció dels resultats, els candidats que considera seleccionables.  
e) Els candidats seleccionats hauran de ser contractats de manera indefinida per la Generalitat Valenciana o per l'entitat per ella designada per al desenrotllament de totes o alguna de les activitats previstes en el present conveni o per qualsevol altra entitat gestora de la Investigació vinculada als centres del Sistema Sanitari Públic Valencià.  
f) L'Institut de Salut Carles III cofinançarà el seu contracte segons allò que s'ha especificat en la clàusula segona apartat 2.  
3. Línia d'Intensificació:  
a) Els candidats elegibles han de ser personal assistencial amb trajectòria científica acreditada.  
b) En el cas del personal facultatiu hauran de ser investigadors principals de projectes d'investigació actius finançats pel Pla Nacional d'I+D+I, i posseir producció científica en biomedicina acreditada.   
c) La Generalitat Valenciana proposarà a l'Institut de Salut Carles III les candidatures dels investigadors, amb especificació de la línia d'investigació i la institució sanitària on realitzarà el seu treball.  
d) L'avaluació l'ha de fer la Comissió Tècnica d'Avaluació de Recursos Humans de la Subdirecció General d'Avaluació i Foment de la Investigació de l'Institut de Salut Carles III d'acord amb requisits d'excel·lència en la seua trajectòria científica.  
e) Els resultats de l'avaluació es traslladaran a la comissió de seguiment i avaluació que proposarà, en funció dels resultats, els candidats seleccionables.  
f) Els candidats seleccionats dedicaran el 50% del seu horari a la investigació. La seua activitat assistencial serà coberta per un professional contractat segons allò que s'ha especificat en la clàusula segona apartat 3.  
Setena. Seguiment i justificació econòmica de les ajudes concedides.  
1. La comissió de seguiment i avaluació serà l'encarregada de vetlar pel compliment i desenrotllament del programa d'acord amb les funcions que se li conferixen en l'apartat tretzé de la Resolució de 2 de març de 2007 i en la clàusula tercera d'este conveni.  
2. La Generalitat Valenciana presentarà a l'Institut de Salut Carles III, abans del 31 de març de l'exercici pressupostari immediatament posterior, una certificació conforme la transferència ha sigut integrada en el seu propi pressupost i destinada al finançament dels objectius del programa detallats en la clàusula segona d'este conveni.  
3. La Generalitat Valenciana haurà de comprovar les justificacions que corresponguen a les institucions beneficiàries de les ajudes del programa i, quan procedisca, posar-les a disposició de l'Institut de Salut Carles III i dels respectius òrgans de fiscalització i control de comptes, segons el que establix la Llei 47/2003, de 26 de novembre, General Pressupostària.  
Huitena. Titularitat dels estudis.  
1. Les publicacions que es deriven del desenrotllament d'este conveni han d'explicitar l'origen del finançament. La utilització i difusió d'altres resultats de la investigació diferents de les publicacions científiques es farà de comú acord entre les parts.  
2. En el cas de produir-se resultats d'investigació susceptibles de generar drets de propietat industrial i/o intel·lectual, la seua titularitat, gestió i explotació pertanyerà a l'entitat amb què s'establisca la relació contractual.  
Novena. Vigència i resolució.  
El present conveni estendrà la seua vigència des del moment de la firma fins a l'extinció de les obligacions previstes en la clàusula segona d'este conveni.  
A més de l'expiració del termini de vigència, seran causes d'extinció del conveni el mutu acord prèvia denúncia per qualsevol de les parts, amb un preavís de quinze dies i l'incompliment de les clàusules per qualsevol de les parts.  
A la firma del present conveni queda sense efecte el subscrit amb data 27 de desembre de 2006.  
Deu. Jurisdicció.  
Els dubtes i controvèrsies que sorgisquen amb motiu de la interpretació i aplicació del conveni, que no puguen ser resoltes en el si de la comissió de seguiment prevista en este conveni, es resoldran de conformitat amb les normes reconegudes pel dret i davant de la jurisdicció contenciosa administrativa.  
Onze. Naturalesa jurídica.  
D'acord amb el que establix l'article 3.1.c) del Reial Decret Legislatiu 2/2000, de 16 de juny, pel qual s'aprova el text refós de la Llei de Contractes de les Administracions Públiques, este conveni queda exclòs de l'àmbit d'aplicació de l'esmentada llei, i es regix per allò que s'ha estipulat entre les parts.  
Les parts es comprometen a complir i seguir este conveni segons l'esperit que l'ha fet possible i, en prova de conformitat, el firmen en triple versió, i a un sol efecte, en la ciutat i dates expressades.   
La directora de l'Institut de Salut Carles III  
Flora de Pablo Dávila  
El conseller de Sanitat de la Generalitat Valenciana  
Manuel Cervera Taulet  
Conveni específic de col·laboració entre l'administració General de l'Estat, a través de l'Institut de Salut Carles III, i la Generalitat Valenciana en el programa d'estabilització d'investigadors i de tècnics de suport i d'intensificació de l'activitat investigadora en el Sistema Nacional de Salut (I3SNS)  
Memòria corresponent a l'anualitat 2008  
L'Institut de Salut Carles III aportarà a la Generalitat Valenciana les quantitats que procedisquen d'acord amb allò que s'ha estipulat per al finançament del Programa I3SNS a càrrec de l'aplicació pressupostària 29.557.865V.337, sempre que les disponibilitats pressupostàries ho permeten, transferint al compte que esta designe la quantitat màxima de 721.000 euros, relativa a l'exercici 2007  
Línia d'incorporació estable d'investigadors   
  
Línia d'incorporació estable de tècnics de suport a la investigació   
  
Línia d'intensificació.  
  
  
\* \* \* \* \* \* \* \* \* \* \* \* \* \* \* \* \* \* \* \* \* \* \* \* \* \* \* \* \* \*   
Línea de incorporación estable de investigadores   
  
Línea de incorporación estable de técnicos de apoyo a la investigación   
  
Línea de intensificación.  
  
